text: To tyveknægte bag 39 indbrud
  06 november 2012 kl. 09.18
  To mænd er sigtet for at have stået bag 39 indbrud i sommerhuse på Rømø.
  De to tyveknægte blev anholdt i maj og sigtet for tre indbrud.
  Nu har efterforskningen vist, at de ifølge politiet står bag indbrud i 39 sommerhuse, skriver Flensborg Avis.
  De er også sigtet for syv tyverier af havetraktorer og to indbrud i landejendomme.
  Tyvene har tilstået de fleste indbrud.
  